FEDLAP

Az előterjesztés címe:

Előterjesztés a Dobó tér, Gárdonyi Géza tér, Kis Dobó tér közterület használati koncepciójáról szóló 175/2015.(IV.30.) számú közgyűlési határozat módosításáról

(VKB, VIB, KGY)

Előterjesztő: Kovács Cs. Tamás, Tanácsnok

Előadó: Rátkai Attila, Főépítész

Tárgya: A Dobó tér, Gárdonyi Géza tér, Kis Dobó tér közterület használati koncepciójáról szóló 175/2015.(IV.30.) számú közgyűlési határozat módosítása. Célja a Gárdonyi Géza tér, és a Dobó tér területén mobil árusító pavilonok és napvitorlák ideiglenes létesítési feltételeinek biztosítása.

Mellékletek:

Előterjesztés

1. Helyszínrajz a Dobó tér közterület használati koncepciójához

2. Helyszínrajz a Gárdonyi Géza tér közterület használati koncepciójához

3. Helyszínrajz a Kis Dobó tér közterület használati koncepciójához

4. Telepítési helyszínrajz

Az előterjesztés testületi tárgyalásának időpontja: 2016. június hó 30. nap

Az előterjesztésről döntést hozó testület:

Eger Megyei Jogú Város Önkormányzatának Közgyűlése

A tárgyalás módja*: nyilvános ülés zárt ülés zárt ülésre javasolt*

|  |  |  |  |  |
| --- | --- | --- | --- | --- |
| Előkészítő szervezeti egység neve | Ügyintéző neve | Ügyintéző e-mail címe | Ügyintéző telefon-  száma | Iktatószám |
| *A testületi anyag készítője* | *Nagy Tamás, városrendezési ügyintéző* | [*nagy.tamas@ph.eger.hu*](mailto:nagy.tamas@ph.eger.hu) | *06 36 523-714* | *9059-2/2016.* |
| *Az előkészítésben szakmai*  *segítséget nyújtó további iroda/csoport* | *Dr. Kazimér Brigitta, és Dr. Szalóczi Ilona,*  *Jogi és Hatósági Iroda, Jogi Csoport* | [*kazimer.brigitta@ph.eger.hu*](mailto:kazimer.brigitta@ph.eger.hu)  [*szaloczi.ilona@ph.eger.hu*](mailto:szaloczi.ilona@ph.eger.hu) | *06 36 523-783*  *06 36 523-774* |  |

Meghívottak:

|  |  |
| --- | --- |
| *Név*  *(képviselt szervezet,titulus)* | *Postacím (irányítószám is)*  *E-mail/telefonszám* |
|  |  |

Véleményező bizottság(ok):

|  |  |  |  |
| --- | --- | --- | --- |
| Bizottság neve | Ülés időpontja | Ülés helye | Napirendi pont száma a meghívó szerint |
| *Városképi és Környezetvédelmi Bizottság* | *2016.június 20.* | *Dobó István tér 2.*  *2. számú tárgyaló* |  |
| *Városimázs Bizottság* | *2016.június 22.* | *Dobó István tér 2.*  *2. számú tárgyaló* |  |

Bizottsági döntési javaslat:

A Városképi és Környezetvédelmi Bizottság javasolja Eger Megyei Jogú Város Önkormányzata Közgyűlésének az alábbi határozat elfogadását:

A Városimázs Bizottság javasolja Eger Megyei Jogú Város Önkormányzata Közgyűlésének az alábbi határozat elfogadását:

Határozati javaslat:

Eger Megyei Jogú Város Önkormányzata Közgyűlése a Dobó tér, Gárdonyi Géza tér, Kis Dobó tér közterület használati koncepciójáról szóló 175/2015.(IV.30.) számú közgyűlési határozatot módosítja, és a határozat szövegét az alábbiakkal egészíti ki.

Közterület használati koncepció

A Dobó tér funkciójából adódóan városi rendezvénytér és dísztér, melyen az 1. számú mellékletben lehatárolt területen csak a téren megrendezésre kerülő rendezvények alkalmával és a rendezvényekhez kapcsolódóan valósítható meg gazdasági-kereskedelmi tevékenység, közterületi kitelepülés. Ez alól kivételt képeznek az önkormányzati tulajdonban lévő, belvárosi rehabilitáció keretében legyártott fa pavilonok és hozzátartozóan napvitorlák, ideiglenes létesítésével kialakított közterületi árusítóhelyek. Telepítésüket a Városképi és Környezetvédelmi Bizottság saját hatáskörében hagyja jóvá a Városimázs Bizottság véleményének kikérésével.

A mellékletben ábrázolt ideiglenes építmények (pavilonok, színpad stb.) elhelyezése csak tájékoztató jellegűek, azok végleges helyét rendezvények településképi engedélyezési eljárása során határozza meg a Főépítészi Iroda.

A Dobó tér északi oldalán a határvonallal nem érintett területen a Dobó tér 2,3 szám, és a Gerl Mátyás u. 2. szám alatti vendéglátóhelyekhez kapcsolódóan valósulhat meg közterület használat. A Dobó tér észak-keleti oldalán a határvonallal nem érintett területen egyéb közterület használat megvalósulhat. A tér zöldfelületeire kutyákat bevinni tilos táblát kell elhelyezni.

A Gárdonyi Géza tér, mint kisebb rendezvények lebonyolítására alkalmas közösségi tér területén a 2. számú mellékletben lehatárolt I. számmal jelzett területen csak a téren megrendezésre kerülő rendezvények alkalmával és a rendezvényekhez kapcsolódóan valósítható meg gazdasági-kereskedelmi tevékenység, közterületi kitelepülés.

A térnek a helyszínrajzon külön erre a célra kijelölt II. számmal jelzett területein az önkormányzati tulajdonban lévő, belvárosi rehabilitáció keretében legyártott fa pavilonok és hozzátartozóan napvitorlák ideiglenes létesítésével kialakított közterületi árusítóhelyeken végezhető kereskedelmi-gazdasági tevékenység. Telepítésüket a Városképi és Környezetvédelmi Bizottság saját hatáskörében hagyja jóvá a Városimázs Bizottság véleményének kikérésével. Továbbá felépítményt nem igénylő közterületi kitelepülés megvalósulhat rendezvényektől függetlenül.

A területen a határvonallal nem érintett területen egyéb közterület használat megvalósulhat. A tér zöldfelületeire kutyákat bevinni tilos táblát kell elhelyezni.

A Kis Dobó tér területén a vendéglátóhelyek előkertjei és közterületi árusítások területigényének biztosítása érdekében a 3. számú mellékletben meghatározott, külön erre a célra kijelölt területek vehetőek igénybe.

A Kis Dobó tér északi oldalán lévő (Dobó tér 5,7,9. szám alatti) vendéglátóhelyek teraszai a homlokzati falsíktól mért 4,30 méterre kiterjedő területet, a tér déli oldalán lévő (Dr. Hibay Károly u. 19. szám alatti) vendéglátóhely terasza pedig a homlokzati falsíktól mért 2,80 méterre kiterjedő területet vehetik igénybe a 3. számú melléklet szerinti kialakításban.

A Dobó tér 8. szám alatti kereskedelmi egységekhez tartozó üzlet előtti kitelepülések a homlokzati falsíktól mért 0,50 méterre kiterjedő területet vehetik igénybe, legfeljebb 2 db árubemutató állványzat elhelyezésével.

A területen az „A” és „B” jelű helyszíneken kizárólag a belvárosi rehabilitáció keretében legyártott fa pavilonok rendszerelemeként készült rendezvénysátrak, illetve zenepavilon helyezhető el a 3. számú melléklet szerinti helyszínrajzi elrendezésben.

A Dobó utcában, valamint a Bajcsy-Zsilinszky utca - Zalár József utca területén a közterületi kitelepülések a Széchenyi I. utca analógiáját követve, az épületek homlokzatától a burkolatelválasztó sávokig terjedhetnek ki.

A közterület használati koncepció az 1,2,3-as számú melléklettel együtt érvényes.

Felelős: Dr. Kovács Luca jegyző megbízásából

Rátkai Attila – Főépítész

a Főépítészi Iroda vezetője

Határidő: azonnal